A novela de aventuras:

Neste tipo de novelas abonda o risco, o misterio, as viaxes, a acción e a sorpresa. Ao igual que os outros tipos de novelas pode estar baseadas ou non en feitos reais. Nelas o protagonista aparece como un heroe que se enfronta a diversas peripecias e a momentos onde debe de tomar decisións arriscadas.
Normalmente o personaxe debe de cumprir unha misión enfrontándose aos seus antagonistas en escenarios hostís e cheos de perigos. É unha persoa valente, decidida e con certas destrezas (manexo de armas, técnicas de defensa...) e coñecedora do ambiente no que se move.
En canto a temática é moi variada: procura de bens valiosos como tesouros ocultos, descubrimentos arqueolóxicos...; enfrontamentos con piratas, tribos, grupos criminais...; aventuras de capa e espada; viaxes de exploración; buscadores de fortunas; etc.
Acostuma a localizarse en lugares exóticos, pintorescos e nada correntes. Estes lugares soen ser descritos con moito detalle. Abondan as obras cuxa acción transcorre en África ou Asia (selva, sabana, animais perigosos, tribos, etc), nos desertos (Sahara ou os polos), illas deshabitadas, mares misteriosos, cadeas montañas con altos cumes, etc, é dicir, lugares inaccesibles ou pouco explorados.