3.- Os factores que inflúen no clima.

➀ A latitude: as zonas da Terra máis próximas ao ecuador reciben os raios do Sol máis perpendicularmente, isto fai que nestas zonas haxa temperaturas máis elevadas. Canto máis nos apartamos do ecuador as temperaturas diminúen.
➁ A altitude: por regra xeral podemos dicir que a temperatura descende 1ºC cada 150 m que ascendamos sobre o nivel do mar este feito é o que explica que as zonas montañosas teñan climas máis fríos mentres as chairas son máis cálidas.
➂ A proximidade ao mar: o mar quéntase e tamén se arrefría máis rápido que a terra, isto fai que, no verán, os ventos do mar á terra sexan frescos, regulando así a calor nas zonas próximas á costa. Do mesmo modo, nas zonas de costa a humidade, precipitacións e ventos son máis abundantes.
➃ O relevo: as cadeas montañosas frean os ventos e con elo o movemento das nubes, isto fai que haxa máis precipitacións.
➄ A vexetación: as árbores, ao tapar coas súas follas o paso do sol e as súas radiacións, reducen as temperaturas ao mesmo tempo que inflúen na humidade do lugar. A súa propia transpiración contribúe tamén ao refresco do ambiente. Como exemplo dicir que os científicos indican que na Selva Amazónica a metade da chuvia que se produce é debida á propia vexetación.

A

L

C