Edgar Rice Burroughs (1875-1950)

Foi un escritor estadounidense, considerado un dos máis prolíficos do século XX. A súa obra comprende numerosos volumes adicados á ciencia ficción, o vello oeste ou a relatos históricos.
Mundialmente coñecido pola creación do personaxe de Tarzán, protagonista dunha serie de 24 novelas de aventuras que foron levadas ao cine, a radio, a televisión (en forma de serie) e ao cómic; sendo o segundo personaxe que máis veces foi levado ao cine. Tarzán dos monos, O regreso de Tarzán, O fillo de Tarzán, Tarzan e as xoias de Opar son so algúns dos títulos desta serie.
Outra serie, a segunda máis extensa e famosa despois da de Tarzán, é a serie, coñecida con nome de marciana composta por historias de ciencia ficción que acontencen en Barsoom (un Marte particular de Burroughs) onde se narran as aventuras de John Carter e outros guerreiros e princesas. Nesta serie atópanse títulos como Unha princesa de Marte, Os deuses de Marte ou O señor da guerra de Marte.
Na súa obra podemos atopar outras series como a de Venus, a de Pellucidar, a de Caspak ou a da Lúa.