7.- O clima de España.

Pola situación da Península Ibérica, entre o Trópico de Cáncer o o Círculo Polar Ártico, atopamos os tres tipos de climas das zonas temperadas, o mediterráneo, o oceánico ou atlántico e o continental. Tamén vamos atopar zonas de clima de montaña nos picos máis altos e, pola posición próxima ao trópico das Illas Canarias, unha zona cun clima case que tropical.
➀ O clima mediterráneo: atópase no litoral do Mar Mediterráneo, é dicir gran parte de Andalucía, Murcia, Valencia, Cataluña, Illas Baleares e as cidades autónomas de Ceuta e Melilla. Presenta temperaturas altas no verán e suaves no inverno. As precipitacións son escasas e irregulares, producíndose trebóns e chuvias torrenciais que ocasionan grandes inundacións; este fenómeno coñécese co nome de gota fría. Nalgunhas zonas como Murcia e Almería non superan os 300 l/m2 en todo o ano, por iso esta zona é a chamada España seca.
➁ O clima oceánico ou atlántico: predomina en case que toda Galicia, Asturias, Cantabria e o País Vasco. A presencia de cordilleiras próximas ao mar trae consigo que as temperaturas sexan suaves durante todo o ano aínda que máis frías no inverno. No interior destas comunidades a diferenza é maior. En canto as precipitacións, agás no verán, son abundantes e suaves o que facilita a súa absorción polo solo.

A

L

O

C